ಮೊದಲು ಬಳಸಲಾದ ಲೆಕ್ಕ ಸಾದನವೆಂದರೆ ಮಾನವನ ಹತ್ತು ಕೈ ಬೆರಳುಗಳು. ಇದರಿಂದಲೆ ನಾವು ಇಂದಿಗೂ ಹತ್ತು ಮತ್ತು ಹತ್ತರ ಗುಣಾತ್ಮಕವಾಗಿ ಎಣಿಕೆಯನ್ನು ಮಾಡುವುದು. ನಂತರ ಅಂಕಗಣಿತದ ಲೆಕ್ಕಗಳನ್ನು ಮಾಡಲು ಮೂಳೆಗಳು, ಕಲ್ಲುಗಳು ಮತ್ತು ಎಣಿಕೆಯ ಫಲಕಗಳನ್ನು ಬಳಸಲಾಗುತ್ತಿತ್ತು.
೧೭ನೇ ಶತಮಾನದ ಹೊತ್ತಿಗೆ ವಿಜ್ಞಾನದಲ್ಲಿ ಅಗಾಧ ಬೆಳವಣಿಗೆ ಉಂಟಾಗಿತ್ತು. ಇದರಿಂದಾಗಿ ಯಾಂತ್ರಿಕವಾದ ಸಾಧನಗಳು, ಅಭಿವೃದ್ಧಿಪಡಿಸಲಾದ ದಿನಬಳಕೆಯ ವಸ್ತುಗಳನ್ನು ನಿರ್ಮಿಸುವುದು ಒಂದು ಖಯಾಲಿಯಾಗಿ ಪರಿಣಮಿಸಿತ್ತು. ದಿನನಿತ್ಯದಲ್ಲಿ, ಕೈಗಾರಿಕೀಕರಣಗೊಂಡ ಜೀವನಕ್ರಮದಲ್ಲಿ ಲೆಕ್ಕಾಚಾರ ಹಾಕುವುದು ಹಿಂದೆಂದಿಗಿಂತಲೂ ಮುಖ್ಯವಾಗಿತ್ತು, ಒಂದು ರೀತಿಯ ಸಮಸ್ಯೆಯೂ ಆಗಿತ್ತು. ಸಂಶೋಧನಾ ವಲಯದಲ್ಲಿಯೂ ವೈಜ್ಞಾನಿಕ ಉಪಕರಣಗಳನ್ನು ಬಳಸುವಾಗ ಲೆಕ್ಕಾಚಾರಕ್ಕೆ ಪ್ರಾಶಸ್ತ್ಯವಿತ್ತು. ಸಂಕೀರ್ಣವಾದ ಉದ್ದುದ್ದ ಲೆಕ್ಕಗಳು ಒಮ್ಮೊಮ್ಮೆ ಉಪಕರಣಗಳನ್ನು ಬಳಸುವವರನ್ನು ಚಿಂತೆಗೀಡುಮಾಡುತ್ತಿತ್ತು. ವ್ಯಾಪಾರೀ ಉದ್ದಿಮೆ ವಲಯದಲ್ಲಿ ಸಣ್ಣಪುಟ್ಟ ಲೆಕ್ಕಗಳಿಗೆ ಆಗಲೇ ಪುಟ್ಟಪುಟ್ಟ ಯಾಂತ್ರಿಕ ವ್ಯವಸ್ಥೆಗಳು ಬಂದಿದ್ದವು. ಚೀನೀಯರ ಅಬಕಸ್, ಸ್ಲೈಡ್‌ರೂಲ್ ಮತ್ತು ನೇಪಿಯರ್ ಬೋನ್ಸ್‌ನಂತಹ ಪುಟ್ಟ ಲೆಕ್ಕ ಮಾಡುವ ಯಂತ್ರಗಳು ವ್ಯಾಪಾರಿಗಳ ಬಳಿ ಇದ್ದವು. ಇವುಗಳದ್ದೂ ಒಂದು ನಿಯಮಿತ ಹಂತದವರೆಗಿನ ಬಳಕೆ ಮಾತ್ರ ಆಗಿತ್ತು. ಕ್ಲಿಷ್ಟಕರವಾದ ಲೆಕ್ಕಗಳನ್ನು ಈ ಯಂತ್ರಗಳಿಂದ ಮಡಲಾಗುತ್ತಿರಲಿಲ್ಲ.

ಇತಿಯಾಸ
ವಿಲ್‌ಹೆಲ್ಮ್‌ ಶಿಕಾರ್ಡ್ ಕ್ಯಾಲ್ಕುಲೇಟರ್
ಪ್ಯಾಸ್ಕಲ್ ಮತ್ತು ಲೆಬ್ನಿಸ್‌ರ ಕ್ಯಾಲ್ಕುಲೇಟರ್
ವಿನ್ಯಾಸ(design)